[pic] | IL-KUMMISSJONI TAL-KOMUNITAJIET EWROPEJ | Brussel 22.6.2006 KUMM(2006) 323 finali RAPPORT MILL-KUMMISSJONI LILL-PARLAMENT EWROPEW U LILL-KUNSILL Dwar operazzjonijiet imwettqa taħt il-Mandati għas-Self Estern tal-BEI, u l-perspettiva futura {SEC(2006) 789}{SEC(2006) 790} RAPPORT MILL-KUMMISSJONI LILL-PARLAMENT EWROPEW U LILL-KUNSILL Dwar operazzjonijiet imwettqa taħt il-Mandati għas-Self Estern tal-BEI, u l-perspettiva futura Werrej 1. Introduzzjoni 3 2. Il-kisbiet 3 2.1. Il-volumi ta’ self 3 2.2. Il-preżenza reġjonali tal-BEI imqabbla ma’ l-IFIs l-oħra 5 2.3. Il-kooperazzjoni mal-programmi Komunitarji u ma’ istituzzjonijiet finanzjarji oħra 5 2.4. Il-progress lejn l-għan tal-qsim tar-riskju 7 2.5. Il-valur miżjud tal-BEI 9 3. L-orjentazzjonijiet ta’ l-attivitajiet futuri 9 3.1. Il-limiti massimi reġjonali 9 3.2. Il-mandat ta’ riserva 12 3.3. Il-kopertura tal-garanzija 12 3.4. Il-kopertura tal-pajjiż 13 3.5. Il-konnessjoni mal-politiki ta’ l-UE 13 3.6. Il-kooperazzjoni ma’ l-IFIs l-oħra 14 3.7. Ir-rappurtaġġ u l-kontabilità 14 I NTRODUZZJONI Dan ir-rapport qed jitressaq quddiem il-Parlament Ewropew u l-Kunsill skond l-Artikolu 2 tad-Deċiżjoni tal-Kunsill 2000/24/KE li ġiet adottata fit-22 ta’ Diċembru 1999, kif emendata (id-“Deċiżjoni”) li jiddikjara li: “Il-Kummissjoni għandha tirrapporta dwar l-applikazzjoni ta’ din id-Deċiżjoni sa mhux aktar tard mill-31 ta’ Lulju 2006.” Il-garanziji mogħtija mill-Komunità taħt id-Deċiżjoni huma sostnuti minn Fond ta’ Garanzija għall-azzjonijiet esterni li ġie stabbilit bir-Regolament tal-Kunsill 2728/94 tal-31 ta’ Ottubru 1994, kif emendat (“Fond ta’ Garanzija”). Fil-5 ta’ April 2005, il-Kummissjoni ħarġet proposta biex jiġi emendat ir-Regolament tal-Kunsill li jissemma aktar ’il fuq. Dan ir-rapport huwa ppreżentat f’żewġ taqsimiet: l-ewwel taqsima tipprovdi deskrizzjoni qasira tal-kisbiet tal-Bank Ewropew ta’ l-Investiment (“BEI” jew il-“Bank”) taħt il-mandat eżistenti; it-tieni taqsima tagħti dettalji ta’ l-orjentazzjonijiet ta’ l-attivitajiet futuri. Żewġ Dokumenti ta’ Ħidma ta’ l-Istaff, wieħed jirrivedi l-perspettiva reġjonali (SEC (2006) 790, l-Anness 1) u l-ieħor jipprovdi valutazzjoni dettaljata tal-mandat eżistenti (SEC (2006) 789, l-Anness 2), ġew annessi ma’ dan ir-rapport. Flimkien ma’ dan ir-rapport, il-Kummissjoni qiegħda tippreżenta proposta għal Deċiżjoni tal-Kunsill għat-tiġdid tal-mandati esterni tal-BEI (COM (2006) 324) li tirrifletti l-orjentazzjonijiet deskritti fil-qosor f’dan ir-rapport. IL-KISBIET Il-mandat tal-BEI, kif stabbilit fid-Deċiżjoni, huwa li jsostni l-għanijiet tal-politika Komunitarja permezz tal-finanzjament ta’ proġetti ta’ investiment magħżula. Il-Bank intalab itejjeb il-koordinazzjoni ma’ l-istrumenti finanzjarji Komunitarji l-oħra, u biex jikkonsulta regolarment mal-Kummissjoni ħalli tiġi żgurata l-koordinazzjoni tal-prijoritajiet u ta’ l-attivitajiet fil-pajjiżi konċernati. Il-Bank ġie mistieden ukoll biex ikollu l-għan li jkopri r-riskju kummerċjali fuq 30% tas-self tiegħu taħt arranġamenti ta’ qsim tar-riskju minn garanziji ta’ partijiet terzi jew sigurtà oħra. Din it-taqsima tiġbor fil-qosor kif il-Bank issodisfa dawn l-għanijiet; billi tagħti dettalji b’mod partikolari tal-volum ta’ self, tal-koordinazzjoni ma’ l-istrumenti Komunitarji u ma’ l-IFIs l-oħra u l-progress lejn l-għan ta’ qsim tar-riskju. Teżamina wkoll il-valur miżjud ta’ l-attivitajiet tal-Bank. Kif issemma aktar ’il fuq, fl-Anness 2 ġiet inkluża valutazzjoni ddettaljata. Il-volumi ta’ self Fir-rigward ta’ mandati ta’ self estern eżistenti, it-Tabella 1 t’aktar ’l isfel turi li l-firem tas-self kif kienu sal-31 ta’ Diċembru 2005 – jiġifieri madwar 85% tat-tul ta’ żmien tal-mandati tas-self – jirrappreżentaw 87% tal-limitu massimu ġenerali tas-self ta’ EUR 20 660 m, imma hemm differenzi sinifikanti skond ir-reġjun. It-tabella tinkludi l-operazzjonijiet taħt il-“Mandat Ġenerali”[1], il-“Mandat ta’ Proġetti Ambjentali tad-Dimensjoni tat-Tramuntana/tar-Russja”[2] (NDEP), u l-“Mandat tar-Russja, ta’ l-Ukrajna, tal-Moldova u tal-Belarus” [3] (ir-Russja/WNIS). Tabella 1: Self iffirmat kif kien sal-31 ta’ Diċembru 2005 Mandat | Firem | Reġjun | Limitu Massimu EUR m | Total EUR m | % tal-limitu massimu | Numru ta’ self | Medja tad-daqs tas-self EUR m | Il-Ġirien tax-Xlokk (SEN) | 9 185 | 7 817 | 85 | 120 | 65 | Il-Pajjiżi tal-Mediterran (MED) | 6 520 | 6 272[4] | 96 | 89 | 70 | L-Amerika Latina u l-Ażja (ALA) | 2 480 | 1 942 | 78 | 44 | 44 | Ir-Repubblika ta’ l-Afrika t’Isfel (RSA) | 825 | 757 | 92 | 14 | 54 | Azzjoni ta’ Rikostruzzjoni u ta’ Rijabilitazzjoni minħabba t-Terremot tat-Turkija (TERRA) | 600 | 600 | 100 | 5 | 120 | Il-Programm ta’ Azzjoni Speċjali ta’ l-Unjoni Doganali tal-KE/tat-Turkija (SAP) | 450 | 450 | 100 | 5 | 90 | Id-Dimensjoni tat-Tramuntana/ir-Russja (NDEP) | 100 | 85 | 85 | 3 | 28 | Ir-Russja, l-Ukrajna, il-Moldova u l-Belarus (ir-Russja/WNIS) | 500 | 0 | 0 | 0 | 0 | Total | 20.660 | 17.923 | 87 | 280 | 64 | L-BEI qiegħed jistenna li jiffirma l-bilanċ ta’ l-ammonti disponibbli taħt il-limiti massimi reġjonali differenti fl-2006, ħlief taħt il-mandat ta’ l-NDEP li skada f’Mejju 2005 u fil-mandat tar-Russja/WNIS, fejn qed jipprevedi li jimpenja EUR 225 m fl-2006 u l-bqija fl-ewwel nofs ta' l-2007. L-analiżi statistika settorjali, li d-dettalji tagħha jingħataw fl-Anness 2, turi li s-settur tal-Mezzi ta’ Komunikazzjoni (it-Trasport u t-Telekoms) kien responsabbli għal 35% tas-self totali. Aktar minn nofs is-self f’dan is-settur ingħata fir-reġjun tas-SEN. Is-settur ta’ l-Ilma u tal-Mixxellanja (inklużi oqsma bħar-rijabilitazzjoni urbana) assorba 20% tas-self totali, b’self imqassam b’mod indaqs bejn ir-reġjuni tas-SEN u tal-MED. Is-settur ta’ l-Enerġija kien responsabbli għal 19% tas-self mogħti matul il-perjodu taħt reviżjoni b’parti kbira minnu jmur għar-reġjun tal-MED. Il-preżenza reġjonali tal-BEI imqabbla ma’ l-IFIs l-oħra It-tabella li ġejja tqabbel l-attività tas-self totali tal-BEI fir-reġjuni differenti fl-2005, inkluż bir-riskju tal-Bank stess barra l-mandati Komunitarji, ma’ l-attività tas-self ta’ l-IFIs l-oħra. Tabella 2: L-impenji ta’ self tal-BEI u ta’ l-IFIs l-oħra fl-2005 (EUR bn) [5] Reġjun | BEI | Bank Dinji[6] | IFC | EBRD | AfDB | ADB | IADB | It-Turkija | 0.9 | 1.4 | 0.3 | - | - | - | - | Il-Balkani tal-Punent | 0.5 | 0.3 | 0.2 | 0.4 | - | - | - | Il-pajjiżi Mediterranji | 1.3 | 0.5 | 0.1 | - | 0.7 | - | - | L-Ewropa tal-Lvant, il-Kawkasu t’Isfel u r-Russja | 0.1 | 0.5 | 0.7 | 2.0 | - | <0.1 | - | L-AżjaĊentrali | - | 0.2 | <0.1 | 0.3 | - | 0.1 | - | L-Ażja(mingħajr l-Ażja Ċentrali u l-Lvant Nofsani)[7] | 0.6[8] | 6.3 | 1.2 | - | - | 4.5 | - | L-Amerika Latina | 0.1 | 3.9 | 1.2 | - | - | - | 5.5 | L-Afrika t’Isfel | 0.1 | - | <0.1 | - | - | - | - | IFC = il-Korporazzjoni Finanzjarja Internazzjonali; EBRD = il-Bank Ewropew għar-Rikostruzzjoni u l-Iżvilupp; AfDB = il-Bank Afrikan għall-Iżvilupp; ADB = il-Bank Ażjatiku għall-Iżvilupp; IADB = il-Bank Inter-Amerikan għall-Iżvilupp Kif jintwera aktar ’il fuq, l-BEI kien parteċipant prinċipali fir-reġjun tal-Mediterran u fil-Balkani tal-Punent fl-2005 u, flimkien mal-Bank Dinji, kien l-iżjed IFI attiv fit-Turkija. Meta mqabbel ma’ l-attività ta’ l-IFIs l-oħra, ir-rwol tal-BEI fil-pajjiżi Ġirien tal-Lvant, fl-Ażja u fl-Amerika Latina kien marġinali, minħabba d-daqs limitat tal-mandati rispettivi. Il-kooperazzjoni mal-programmi Komunitarji u ma’ istituzzjonijiet finanzjarji oħra Minħabba t-tip ta’ proġetti li jsostni l-Bank, il-ko-finanzjament huwa karatteristika regolari, u normalment huwa neċessità, billi l-finanzjament tal-BEI mhux se jkopri aktar minn 50% ta’ l-ammont tal-proġett. It-Tabella 3 t’aktar ’l isfel tipprovdi informazzjoni dwar il-proġetti ffinanzjati taħt il-mandat fejn il-programmi Komunitarji jew istituzzjonijiet finanzjarji oħra, minbarra l-promoturi, ikkontribwew għall-finanzjament tal-proġett. Tabella 3: Il-ko-finanzjamenti kif kienu sal-31 ta’ Diċembru 2005 (EUR m) Reġjun | Spiża | BEI | PHARE/ ISPA | Istituzzjonijiet Multilaterali | Istituzzjonijiet bilaterali u nazzjonali | Oħrajn | Is-SEN | 9 344 | 3 214 | 1 122 | 1 330 | 881 | 2 797 | Il-MED | 9 041 | 2 787 | - | 1 292 | 1 182 | 3 780 | L-ALA | 12 423 | 1 338 | - | 718 | 2 398 | 7 969 | L-RSA[9] | 798 | 50 | - | - | 148 | 600 | It-Turkija SAP | 96 | 40 | - | 51 | - | 5 | It-TERRA | 1 286 | 450 | - | 308 | - | 528 | TOTAL | 32 988 | 7 879 | 1 122 | 3 699 | 4 609 | 15 679 | Il-Bank qiegħed imexxi riżorsi baġitarji ta’ l-UE għal tipi differenti ta’ attivitajiet f’pajjiżi ta’ Qabel l-Adeżjoni, fir-reġjun tal-MED u fl-Afrika t’Isfel. Il-membri kollha tal-Kumitat Ekonomiku u Finanzjarju rrikonoxxew b’mod ċar il-valur ta’ “ konnessjoni aktar mill-qrib bejn is-self tal-BEI u r-riżorsi baġitarji ta’ l-UE fil-forma ta’ sostenn għall-għotjiet u ta’ għajnuna teknika ”[10]. Barra minn hekk, fil-kuntest tal-kooperazzjoni ma’ l-IFIs l-oħra, l-BEI ffirma diversi Memoranda ta’ Ftehim (MoUs) jew ittri ta’ intenzjoni li jiffissaw qafas għall-kooperazzjoni biex tiġi skambjata l-informazzjoni u biex jiġu kkoordinati l-attivitajiet jew f’reġjuni speċifiċi jew fi proġetti partikolari. It-tabella li ġejja telenka l-istrumenti baġitarji ta’ l-UE ġestiti mill-Bank u l-MoUs mal-Kummissjoni u ma’ l-IFIs li bħalissa huma ffirmati jew qiegħdin jiġu nnegozjati. Tabella 4: Lista ta’ strumenti ffinanzjati mill-UE u MoUs Reġjun | Strumenti ffinanzjati mill-UE | MoUs/ittri ta’ intenzjoni u partijiet oħra involuti | Il-pajjiżi ta’ Qabel l-Adeżjoni | - Faċilità ta’ Finanzi għall-SMEs, Faċilità ta’ l-Infrastruttura Muniċipali u Faċilità tal-Finanzi Muniċipali. Dawn l-istrumenti jikkombinaw is-self tal-BEI u l-għotjiet ta’ l-UE biex jinkoraġġixxu lill-istituzzjonijiet finanzjarji ħalli jżidu l-attività ta’ self tagħhom għall-SMEs u għall-proġetti ta’ investiment muniċipali. - Sussidju fuq ir-rati ta’ imgħax għal proġetti magħżula. - Għajnuna teknika permezz ta’ l-Aġenzija Ewropea għar-Rikostruzzjoni. | -MoU mal-Kummissjoni, ma’ l-EBRD, mal-Bank Dinji, ma’ l-IFC, mal-Bank Nordiku ta’ l-Investiment, Nordic Environment Finance Corporation, mal-Bank ta’ l-Iżvilupp tal-Kunsill ta’ l-Ewropa u mal-Bank għall-Kummerċ u għall-Iżvilupp tal-Baħar l-Iswed. | Il-pajjiżi Mediterranji | - Għajnuna teknika għall-preparazzjoni u għall-implimentazzjoni tal-proġetti. - investimenti ta’ kapital ta’ riskju li jsostnu l-kumpaniji lokali u l-iżvilupp tas-swieq ta’ l-ishma lokali. - sussidji fuq ir-rati ta’ l-imgħax għall-proġetti ambjentali. -Il-Fond Fiduċjarju FEMIP, li jinkludi prinċipalment riżorsi mill-Istati Membri, jiffoka fuq għajnuna teknika u kapital ta’ riskju qrib is-sors. | - MoU mal-Kummissjoni u mal-Bank Dinji. - MoU mal-Kummissjoni u ma’ l-AfDB. - Ittra ta’ intenzjoni ma’ l-Istituzzjonijiet Ewropej tal-Finanzi għall-Iżvilupp. - Ittra ta’ intenzjoni ma’ l-Agence Française de Développement u mal-Kreditanstalt für Wiederaufbau. | L-Ewropa tal-Lvant, il-Kawkasu t’Isfel u r-Russja | - | - Il-Kummissjoni, l-EBRD, il-Bank Dinji, l-Bank Nordiku għall-Investiment, il-Bank għall-Kummerċ u għall-Iżvilupp tal-Baħar l-Iswed. - Il-Kummissjoni, l-EBRD (ikopri wkoll l-Ażja Ċentrali - qiegħed jiġi nnegozjat). | L-Ażja | - | - L-ADB (qiegħed jiġi nnegozjat) | L-Amerika Latina | - | - L-IADB. - Corp. Andina de Fomento (qiegħed jiġi nnegozjat). - Il-Bank ta’ l-Amerika Ċentrali għall-Integrazzjoni Ekonomika (qiegħed jiġi nnegozjat). -Banco Nacional de Desenvolvimento Econômico e Social (qiegħed jiġi nnegozjat). | L-Afrika t’Isfel | - Investimenti ta’ kapital ta’ riskju li jsostnu l-kumpaniji lokali | - | Il-progress lejn l-għan tal-qsim tar-riskju Il-Garanzija Komunitarja eżistenti tkopri r-riskji tal-kreditu kollha, ħlief meta japplikaw l-arranġamenti ta’ qsim tar-riskju, f’liema każ il-Garanzija Komunitarja tkopri biss riskji politiċi speċifiċi filwaqt li r-riskji mhux politiċi jinġarru u jittaffew mill-BEI. 30% tal-portafoll tas-self tal-BEI kien mistenni li jagħmel użu mill-qsim tar-riskju taħt il-mandat korrenti. It-Tabella 5 turi li, fl-aħħar ta’ Diċembru 2005, il-Bank kien kiseb 16.7% f’termini ta’ self bil-qsim tar-riskju bħala proporzjon mis-self totali ffirmat taħt il-mandat. Il-proporzjonijiet ivarjaw ferm bejn l-intestaturi reġjonali differenti tal-mandat. Il-mira ta’ 30% għall-operazzjonijiet tal-mandat inqabżet b’mod sostanzjali fl-ALA, imma mhuwiex probabbli li tinkiseb individwalment fis-SEN, fil-MED jew fl-RSA. Fil-MED, dan essenzjalment jirrifletti d-diffikultà għall-promoturi lokali biex jiksbu aċċess għal banek esterni (inklużi dawk Ewropej) li huma lesti li jipprovdu garanzija aċċettabbli għall-BEI taħt il-linji ta’ gwida korrenti tiegħu. Ma saret l-ebda talba għall-garanzija ta’ l-UE għal kopertura ta’ riskju politiku taħt il-qsim tar-riskju. Il-parti l-kbira mill-operazzjonijiet tas-self fl-Istati Membri l-ġodda qabel l-adeżjoni, madanakollu, twettqu mingħajr garanzija mill-UE taħt il-Faċilità ta’ Qabel l-Adeżjoni, li ġiet adottata mill-Bank wara li d-Deċiżjoni daħlet fis-seħħ. Il-Bank, sadanittant, stabilixxa wkoll il-Faċilità tas-Sħubija Mediterranja tiegħu, b’pakkett ta’ self ta’ EUR 1 bn, għas-self fil-pajjiżi Mediterranji, u estenda self ta’ EUR 500 m għall-ajurport ta’ Beijing, it-tnejn li huma għal darb’oħra mingħajr garanzija mill-UE. Fl-analiżi sħiħa tal-qsim tar-riskju bejn il-baġit ta’ l-UE u l-BEI f’operazzjonijiet ta’ self estern, irid jitqies ukoll is-self mhux iggarantit. It-Tabella 2 li tidher aktar ’l isfel turi l-effett tal-klassifikazzjoni tas-self taħt il-Faċilità ta’ Qabel l-Adeżjoni, il-Faċilità tas-Sħubija Mediterranja u bl-awtorizzazzjoni speċifika ta’ l-Artikolu 18, flimkien ma’ self bil-qsim tar-riskju taħt il-mandat. Tabella 5: Il-qsim tar-riskju miksub kif kien sal-31 ta’ Diċembru 2005 Mandat | Firem | Reġjun | Limitu massimu EUR m | Total EUR m | Qsim tar-Riskju EUR m | % tal-Qsim tar-Riskju miksub fuq il-mandat biss | % tal-Qsim tar-Riskju miksub fuq il-mandat u mhux fuq il-mandat | Is-SEN | 9 185 | 7 817 | 830 | 10.6 | 65.3 | Il-MED | 6 520 | 6 272 | 601 | 9.6 | 14.6 | L-ALA | 2 480 | 1 942 | 1 463 | 75.3 | 80.4 | L-RSA | 825 | 757 | 80 | 10.6 | 10.6 | It-TERRA | 600 | 600 | It-Turkija SAP | 450 | 450 | Total tal-Mandat ta’ l-UE | 20 060 | 17 838 | 2 974 | 16.7 | 52.1 | Il-Faċilità ta’ Qabel l-Adeżjoni II | 14 000 | 12 304 | 12 304 | Il-Faċilità tas-Sħubija Mediterranja | 1 000 | 364 | 364 | Il-proġett ta’ l-Artikolu 18 | 500 | 500 | Total Barra l-Mandat | 15 000 | 13 168 | 13 168 | Total ġenerali | 35 060 | 31 006 | 16 142 | Il-valur miżjud tal-BEI L-BEI m’għandux missjoni ġenerali barra l-UE taħt l-Istatut tiegħu imma jopera taħt mandati speċifiċi biex jaġixxi b’sostenn għall-politika ta’ l-UE kif ġie stabbilit taħt d-dokumenti ta’ strateġija tal-Kummissjoni jew tal-Kunsill. Meta mqabbel ma’ l-IFIs l-oħra, l-BEI jopera l-mandati ta’ self estern tiegħu b’inqas staff u huwa pperċepit minn min potenzjalment irid jissellef bħala istituzzjoni ta’ self issemplifikata u effiċjenti b’attenzjoni ffokata b’mod iddefinit mill-qrib. Il-kompetenza u l-vantaġġ komparattiv tal-BEI jinsabu b’mod partikolari f’oqsma bħall-infrastruttura, l-ambjent u l-SMEs, fejn ifittex li jgħaddi lill-promoturi ta’ proġetti l-għarfien tekniku u ekonomiku tiegħu. Barra minn hekk, il-Bank iwettaq valutazzjoni rigoruża tal-kondizjonalità tal-proġetti, biex b’hekk jiżgura b’mod speċjali l-applikazzjoni ta’ l-istandards ambjentali u ta’ l-akkwist ta’ l-UE.[11] Il-kondizzjonijiet tal-proġett tal-BEI ikopru wkoll kwistjonjiet importanti oħra bħall-politiki dwar l-ipprezzar u dwar it-tariffi, it-titjib fil-kapaċità ta’ ġestjoni, il-waqfien ta’ l-attivitajiet li ma jħallux profitt, il-miri tal-produttività u l-bejgħ ta’ l-assi, eċċ. Kondizzjonijiet bħal dawn jifformaw parti mill-kuntratti tal-finanzjament u jiġu mmonitorjati matul l-implimentazzjoni kollha tal-proġett. F’każ ta’ nuqqas ta’ konformità, l-iżburżamenti tas-self jistgħu jinżammu jew jiġu sospiżi. Fir-reġjun Mediterranju, l-BEI qiegħed importanza dejjem akbar fuq is-sostenn u r-riformi settorjali, ukoll minħabba d-disponibilità ta’ fondi għall-għajnuna teknika għall-preparazzjoni u għall-implimentazzjoni tal-proġetti. Ta’ min jinnota li fuq livell ta’ l-UE, l-għajnuna u l-kondizjonalità makro-ekonomika tieħu ħsiebhom il-Kummissjoni. Flimkien mal-benefiċċji msemmija hawn fuq, il-BEI għadda l-vantaġġi finanzjarji kollha kemm huma mill-garanzija Komunitarja u l-ispejjeż attraenti ta' finanzjament tal-Bank lill-benefiċjarji finali fil-forma ta' rati ta' interessi kompetittivi. Barra minn hekk, il-BEI estenda s-self b'maturità twila ħafna, li ġeneralment ma jkunx disponibbli faċilment f'dawn il-pajjiżi. F'ħafna każijiet, l-appoġġ tal-BEI għal proġett kellu wkoll effett katalitiku fil-parteċipazzjoni ta' msieħba finanzjarji oħra. Il-BEI kien qed jiżviluppa wkoll il-ġbir ta' fondi lokali u l-kapaċità ta' self f'xi pajjiżi, u dan ikkontribwixxa għall-iżvilupp tas-swieq kapitali u finanzjarji lokali. L-ORJENTAZZJONIJIET TA’ L-ATTIVITAJIET FUTURI Il-limiti massimi reġjonali Il-mandat il-ġdid se jibni fuq il-kisbiet eżistenti tal-Bank, billi jwessa’ l-attenzjoni ġeografika u settorjali ffokata fuq l-attività skond il-prijoritajiet politiċi l-ġodda ta’ l-UE. Il-bżonnijiet futuri u l-kapaċitajiet potenzjali ta’ assorbiment prevedibbli jvarjaw fir-reġjuni differenti. L-Anness 1 għal dan ir-rapport jirrivedi l-perspettiva futura fir-reġjuni differenti tal-mandat u janalizza l-orjentazzjonijiet ta’ l-attivitajiet futuri tal-Bank b’reazzjoni għal dawn il-bżonnijiet, biex b’hekk isostni l-proposti tal-Kummissjoni għall-mandat estern il-ġdid tal-BEI. It-tabella 6 t’aktar ’l isfel tqabbel il-limiti massimi tal-mandati matul l-2000-2006 u l-limiti massimi proposti mill-Kummissjoni għall-perjodu ta’ 2007-2013. Tabella 6: Paragun bejn il-mandati korrenti u l-mandati proposti tal-BEI IL-POLITIKA/MANDAT TA’ L-UE | 2000-2006 | 2007-2013 | € bn | % | € bn | % | Qabel l-Adeżjoni Pajjiż qabel l-adeżjoni ...li minnhom pajjiżi ta’ qabel l-adeżjoni 2007-2013 Sottototal | 10.2 5.2 | 49.5% 25.2% | 9.0 | 28.6% | 10.2 | 49.5% | 9.0 | 28.6% | Il-Viċinat Pajjiżi Mediterranji (*) L-Ewropa tal-Lvant, il-Kawkażu t’Isfel u r-Russja Sottototal | 6.5 0.6 | 31.6% 2.9% | 10.0 5.0 | 31.7% 15.9% | 7.1 | 34.5% | 15.0 | 47.6% | Kooperazzjoni għall-Iżvilupp/Kooperazzjoni Ekonomika | L-Ażja u l-Amerika Latina | L-Ażja L-Amerika Latina Sottototal | 2.0 4.0 | 6.3% 12.7% | 2.5 | 12.0% | 6.0 | 19.0% | AKP – L-Afrika t’Isfel L-Afrika t’Isfel Sottototal | 0.8 | 4.0% | 1.5 | 4.8% | 0.8 | 4.0% | 1.5 | 4.8% | Total tal-Mandati Reġjonali | 20.7 | 100% | 31.5 | 100% | Mandat ta’ Riserva | 0.0 | 1.5 | TOTAL | 20.7 | 33.0 | (*) Wara r-ristrutturar tal-mandati wara r-reviżjoni ta’ nofs it-terminu ta’ l-2003, il-limitu massimu għall-pajjiżi Mediterranji kien miżjud de facto , minħabba li t-Turkija kienet eskluża mill-mandat Mediterranju u inkluża f’dak tal-Ġirien tax-Xlokk. L-EUR 31.5 bn għandhom jirrapreżentaw f’termini reali żjieda ta’ 7 snin ta’ madwar 16%[12] (jew ftit anqas minn 2% fis-sena). Kif ingħataw id-dettalji fl-Anness 1, tqisu l-limiti massimi reġjonali fir-rigward tal-prijoritajiet politiċi ta’ l-UE kif ukoll il-kapaċità ta’ assorbiment ipperċepita mill-BEI. Ta’ min jinnota illi, filwaqt li l-mandati korrenti għandhom kopertura ġeografika frammentata, il-mandat il-ġdid se joffri kopertura globali, billi jsostni t-tlett iċrieki tal-politika esterna ta’ l-UE (ta’ Qabel l-Adeżjoni, tal-Viċinat, u tal-Kooperazzjoni għall-Iżvilupp u l-Kooperazzjoni Ekonomika). Il-livell ta’ l-ammonti ddedikati għar-reġjuni differenti se jiddependu fuq l-importanza relattiva ta’ reġjuni ta’ dan it-tip fil-politika esterna ta’ l-UE. L-allokazzjoni stmata per capita implikata mil-limiti massimi proposti taħt il-mandati differenti hija kif ġej: Qabel l-Adeżjoni ± € 100; il-Viċinat u s-Sħubija ± € 40; il-Kooperazzjoni għall-Iżvilupp u l-Kooperazzjoni Ekonomika ± € 2. Il-mandat ta’ riserva Ir-rikostruzzjoni wara diżastri naturali jew kunflitti kif ukoll l-iżviluppi f’pajjiżi politikament/strateġikament importanti tista’ tirriżulta fi bżonnijiet ta’ finanzjament addizzjonali kbar fejn is-self iggarantit tal-BEI jista’ jikkomplementa jew jiġi kkombinat b’mod utli mas-sostenn tal-baġit ta’ l-KE biex tiġi żgurata azzjoni mill-UE f’waqtha u viżibbli. Barra minn hekk, jista’ jkun hemm bżonn li n-natura tar-reazzjoni ta’ l-UE tiġi mmirata għas-setturi u għall-kondizzjonijiet magħżula. Matul l-aħħar ftit snin, il-mobilizzazzjoni rapida ta’ riżorsi sinifikanti tal-BEI b’sostenn għal tipi ta’ attivitajiet bħal dawn tat prova li hija diffiċli ħafna (eż. it-Tsunami u x-Xatt tal-Punent-Gaża). Għalhekk, biex jiġi żgurat li żviluppi ta’ dan it-tip ma’ jkunux ta’ piż fuq il-limiti massimi reġjonali eżistenti u li jistgħu, fejn ikun xieraq, jiġu kkombinati b’mod rapidu ma’ riżorsi baġitarji, qed jiġi ssuġġerit li jiġi introdott “Mandat ta’ Riserva” fil-mandat tas-self ġenerali sabiex ikun iffaċilitat l-ippjanar għal, u tiżdied ir-rapidità tar-reazzjoni ta’ l-UE. Il-kawżi prinċipali għall-Mandat ta’ Riserva se jkunu d-diżastri naturali (komunement l-għargħar, in-nirien, it-terremoti, l-uragani/it-tifuni, it-tsunami) jew ir-rikostruzzjoni wara kunflitt. Il-Mandat ta’ Riserva jista’ wkoll jiġi attivat biex jinkoraġixxi s-self tal-BEI f’ċerti pajjiżi jew reġjuni politikament/strateġikament importanti għall-UE, li ma jissodisfawx il-kondizzjonijiet neċessarji għall-attività immedjata tal-BEI imma b’perspettivi vijabbli tul perjodu medju ta’ żmien, inklużi dawk il-pajjiżi bi prospetti għall-konklużjoni ta’ ftehimiet ta’ kooperazzjoni. Minħabba l-esperjenza tal-passat, ikun xieraq li jiġu rriservati ammonti għal żewġ/tliet avvenimenti prinċipali matul it-tul ta’ żmien tal-mandat, li jiġġustifika l-limitu massimu propost ta’ EUR 1.5 bn. Pajjiżi potenzjalment eliġibbli għall-Mandat ta’ Riserva se jkunu dawk elenkati fid-deċiżjoni tal-Kunsill taħt il-mandati reġjonali. L-attivazzjoni tal-Mandat ta’ Riserva se jkun soġġett għal deċiżjoni konġunta tal-Kummissjoni/tal-BEI, wara konsultazzjoni mal-Kumitat Ekonomiku u Finanzjarju permezz ta’ proċedura ta’ komitoloġija, li tipprevedi informazzjoni parallela lill-Parlament Ewropew. Il-kopertura tal-garanzija L-BEI se jkompli jestendi l-volum u l-ambitu ta’ l-operazzjonijiet tiegħu mingħajr il-garanzija Komunitarja kulfejn ikun xieraq. B’mod partikolari, matul il-perjodu 2007-2013, il-finanzjament fil-Kroazja, fit-Turkija u fl-ex-Repubblika Jugoslava tal-Maċedonja għandu jsir dejjem aktar taħt il-Faċilità ta’ Qabel l-Adeżjoni li saret disponibbli mill-BEI, li għandha tiġi estiża maż-żmien biex tkopri l-bqija tal-Balkani tal-Punent, skond il-progress tal-proċess ta’ l-adeżjoni tagħhom. Is-self indikattiv tal-BEI mingħajr il-garanzija Komunitarja f’dan ir-reġjun għandu jammonta għal madwar EUR 4 bn matul il-perjodu 2007-2013. Il-Bank għandu jżid ukoll is-self tiegħu fil-pajjiżi Mediterranji mingħajr kopertura tal-garanzija ta’ l-UE, billi jibni fuq il-Faċilità ta’ “Nizza” diġà eżistenti, għal ammont indikattiv ta’ madwar EUR 2 bn matul il-perjodu 2007-2013. Fid-dawl ta’ l-esperjenzi tal-passat (il-proġett ta’ l-ajruport ta’ Beijing), il-Bank jista’ wkoll irawwem l-prattika li jiffinanzja b’riskju tiegħu stess proġetti strateġiċi ad hoc f’pajjiżi ta’ grad ta’ investiment, speċjalment fl-Ażja u fl-Amerika Latina. Il-proposta tal-Kummissjoni tikkjarifika n-natura tal-kopertura tal-garanzija li se tiġi limitata għal riskji ta’ natura sovrana jew politika. Il-garanzija Komunitarja se tipprovdi kopertura sħiħa għall-operazzjonijiet ta’ finanzjament li wieħed jidħol għalihom ma’ jew li jiġu garantiti mill-Istat. Anki l-operazzjonijiet li wieħed jidħol għalihom ma’ l-awtoritajiet lokali jew ma’ korpi tal-gvern u/jew korpi kkontrollati mill-gvern jistgħu jkunu koperti b’mod sħiħ, fejn operazzjonijiet ta’ dan it-tip għandhom valutazzjoni ta’ riskju tal-kreditu tal-BEI xierqa fejn titqies is-sitwazzjoni ta’ riskju tal-kreditu tal-pajjiż ikkonċernat. Ir-riskji politiċi koperti taħt il-garanzija Komunitarja se jkunu dawk stabbiliti taħt il-mandat korrenti, jiġifieri nuqqas ta’ trasferiment tal-munita, esproprjazzjoni, gwerra jew irvellijiet ċivili u ċaħda tal-ġustizzja mal-ksur ta’ kuntratt. Sabiex jiġu allinjati d-dispożizzjonijiet implimentattivi għall-kopertura ta’ dawn ir-riskji, speċjalment iċ-ċaħda tal-ġustizzja mal-ksur ta’ kuntratt, mad-dispożizzjonijiet MIGA, se jiġi introdott xi aġġustament tekniku fil-ftehim ta’ garanzija bejn il-Kummissjoni u l-BEI. Fl-aħħarnett, il-Kummissjoni tipproponi li testendi l-kopertura tal-garanzija għaż-żewġ tipi ta’ operazzjonijiet ta’ finanzjament li jissemmew fl-Istatut tal-BEI, jiġifieri is-self u l-garanziji. Taħt il-mandati eżistenti s-self biss huwa kopert. Din l-estensjoni mhu se timplika l-ebda bidla materjali fit-tipi ta’ proġetti li għandhom jiġu ffinanzjati mill-BEI. Kemm għas-self kif ukoll għall-garanziji, il-garanzija Komunitarja se tkopri riskji sovrani jew politiċi u b’hekk ir-riskju li jġorr il-baġit Komunitarju se jkun ekwivalenti għaż-żewġ tipi ta’ operazzjonijiet (f’kondizzjonijiet ekwivalenti). Hija neċessarja modifika teknika tar-Regolament tal-Fond ta’ Garanzija biex tkun akkomodata din l-estensjoni. Il-kopertura tal-pajjiż Skond il-prattika stabbilita taħt il-mandat eżistenti għar-Russja, għall-Ukrajna, għall-Moldova u għall-Belarus, pajjiżi individwali magħżula koperti mill-politika ta’ Viċinat u mill-politika ta’ Kooperazzjoni għall-Iżvilupp u Kooperazzjoni Ekonomika se jsiru eliġibbli kif u meta jissodisfaw kondizjonalità xierqa li hija konsistenti ma’ ftehimiet ta’ l-UE ta’ livell għoli mal-pajjiż ikkonċernat dwar aspetti politiċi u makro-ekonomiċi. Il-Kummissjoni, wara konsultazzjoni mal-BEI, se tiddetermina meta pajjiż individwali jkun issodisfa l-kondizjonalità xierqa. Il-lista tal-pajjiżi relevanti hija inkluża fl-att legali propost. Dan il-metodu se jiżgura li l-attività tal-BEI fil-pajjiżi magħżula tista’ tiġi kkawżata fuq bażi politika u makro-ekonomika soda, b’koerenza sħiħa ma’ l-azzjoni ta’ l-UE fil-pajjiżi relevanti. L-operazzjonijiet tal-BEI f’pajjiż partikolari jistgħu mbagħad jitwettqu hekk kif il-Ftehim ta’ Qafas relevanti bejn l-BEI u l-pajjiż relevanti jiġi ffirmat, irratifikat u jidħol fis-seħħ. Il-proposta tipprevedi li, minħabba tħassib serju dwar l-evoluzzjoni sussegwenti tas-sitwazzjoni politika jew ekonomika f’pajjiż speċifiku, il-Kummissjoni u l-BEI jistgħu jiddeċidu li jissospendu l-operazzjonijiet ta’ finanzjament tal-BEI f’pajjiż ta’ dan it-tip. Il-konnessjoni mal-politiki ta’ l-UE Sabiex jiżdied aktar is-sostenn għall-politiki esterni ta’ l-UE f’kull reġjun speċifiku, il-konnessjoni bejn il-prijoritajiet tal-BEI u l-politiki ta’ l-UE fil-qasam rispettiv għandha tiġi msaħħa. Dan jista’ jinkiseb permezz ta’ qafas aktar b’saħħtu għad-djalogu u għall-kooperazzjoni bejn il-Bank u l-Kummissjoni, fid-definizzjoni tal-politiki reġjonali, ta’ l-istrateġiji tal-pajjiż, u fuq il-livell tal-proġett. Barra minn hekk, l-effettività u l-viżibilità tas-sostenn finanzjarju għall-politika ta’ l-UE jistgħu jibbenefikaw f’bosta ċirkostanzi mis-sinerġiji u mis-setgħa miksuba billi jiġu kkombinati l-kapaċitajiet baġitarji u tas-self ta’ l-UE (kapital ta’ riskju, għajnuna teknika, ko-finanzjament, sussidji għall-imgħax immirati). Id-daqs ta’ din il-kooperazzjoni se jimxi ’l quddiem fuq bażi ddifferenzjata b’mod reġjonali, fejn titqies l-importanza tal-BEI fir-reġjun imma wkoll l-ambitu għal konnessjoni mal-politiki ta’ l-UE fil-qafas tal-Politika ta’ Qabel l-Adeżjoni, tal-Politika tal-Viċinat Ewropew u tal-Politika ta’ Kooperazzjoni għall-Iżvilupp u Kooperazzjoni Ekonomika. Il-Kummissjoni tipprevedi li tkopri l-attivitajiet tal-BEI fid-dokumenti ta’ strateġija reġjonali jew tal-pajjiż u fil-pjanijiet ta’ azzjoni tagħha, jiġu ffissati l-prijoritajiet u r-riżultat mistenni. Il-preparazzjoni ta’ dawn ir-rapporti se titwettaq f’kollaborazzjoni mill-qrib mal-BEI. IL-BEI se jiġi mistieden ukoll jipparteċipa fid-diversi kumitati reġjonali stabbiliti taħt l-awspiċi tal-Kummissjoni. Barra minn hekk, il-Kummissjoni tipprevedi konsultazzjoni qrib is-sors mill-BEI fuq proġetti individwali. Operazzjoni ta' finanzjament tal-BEI mhix se tkun inkluża taħt il-kopertura tal-garanzija Komunitarja fil-każ li l-Kummissjoni tagħti opinjoni negattiva dwar operazzjoni bħal din fi ħdan il-qafas tal-proċedura provduta fl-Artikolu 21 ta' l-Istatuti tal-BEI Fl-aħħarnett, huwa previst proċess ta’ rappurtaġġ annwali biex jeżamina l-kontribuzzjoni ta’ l-operazzjonijiet ta’ finanzjament tal-BEI biex ikunu sodisfatti l-għanijiet tal-politika esterna ta’ l-UE. Il-kooperazzjoni ma’ l-IFIs l-oħra Il-proposta tal-Kummissjoni tirrifletti l-bżonn li l-BEI jsaħħaħ aktar il-koordinazzjoni, il-kooperazzjoni u, fejn ikun xieraq il-ko-finanzjament, ma’ l-IFIs u ma’ l-istituzzjonijiet bilaterali Ewropej. L-intenzjoni hija li, fejn ikun neċessarju, jiġi żviluppat qafas imtejjeb għall-kooperazzjoni operattiva, li jibni fuq l-MoUs eżistenti. F’dan il-kuntest, ftehim bejn tliet partijiet, fil-forma ta’ MoU, bejn il-Kummissjoni, l-BEI u l-EBRD, se jistabilixxi mudelli ta’ kooperazzjoni li jikkonċernaw operazzjonijiet fl-Ewropa tal-Lvant, fil-Kawkasu t’Isfel, fir-Russja u fl-Ażja Ċentrali. Il-modalitajiet ta’ kooperazzjoni previsti fil-ftehim bejn tliet partijiet jipprevedu intervent mill-BEI u mill-EBRD f’dawn ir-reġjuni ma’, b’mod ġenerali, ‘offerti konġunti’ approvati għal min jissellef, b’kull waħda ġġib fil-parti l-kbira tal-każijiet nofs il-finanzjament. B’hekk il-benefiċjarju finali għandu jibbenefika b’mod ġenerali minn pakkett u prezz imħallta. Kumitat ta’ tmexxija magħmul minn uffiċċjali ta’ livell għoli tat-tliet istituzzjonijiet se jissorvelja l-applikazzjoni tal-ftehim bejn tliet partijiet. Ir-rappurtaġġ u l-kontabilità Il-Kummissjoni qed tipproponi li ttejjeb ir-rappurtaġġ tagħha lill-Parlament Ewropew u lill-Kunsill biex tippermettilhom jimmonitorjaw aħjar il-mandat estern tal-BEI. Barra minn hekk, ir-regoli tal-kontabilità li ġejjin mir-Regolament Finanzjarju l-ġdid jeħtieġu li l-BEI jipprovdi lill-Kummissjoni b’mod puntwali b’data finanzjarja, kontabbli u, fejn ikun neċessarju, ta’ valutazzjoni tar-riskju aktar dettaljata sabiex din ta’ l-aħħar tipprepara l-kontijiet annwali tagħha u tirrispondi għat-talbiet tal-Qorti ta’ l-Awdituri. Il-Kummissjoni għandha twettaq reviżjoni tal-mandat ta’ nofs it-terminu fl-2010, li għandha tippermetti, fejn ikun neċessarju, li l-attenzjoni tiġi ffokata mill-ġdid fuq il-prijoritajiet stabbiliti fil-bażi legali. Għandha tiġi ppreparata mill-Kummissjoni fejn tagħmel użu, inter alia, minn rapport ta’ attività mill-BEI kif ukoll minn evalwazzjoni provduta mid-dipartiment ta’ evalwazzjoni indipendenti tal-BEI [1] Id-Deċiżjoni tal-Kunsill 2000/24/KE tat-22 ta’ Diċembru 1999 kif emendata mid-Deċiżjoni tal-Kunsill 2000/688/KE tas-7 ta’ Novembru 2000, id-Deċiżjoni tal-Kunsill 2000/788/KE ta’ l-4 ta’ Diċembru 2000, id-Deċiżjoni tal-Kunsill 2001/778/KE tas-6 ta’ Novembru 2001, id-Deċiżjoni tal-Kunsill 2005/47/KE tat-22 ta’ Diċembru 2004 u d-Deċiżjoni tal-Kunsill 2006/174/KE tas-27 ta’ Frar 2006. Id-Deċiżjoni tal-Kunsill 1999/786/KE tad-29 ta’ Novembru 1999 hija inkluża wkoll fil-Mandat Ġenerali. [2] Id-Deċiżjoni tal-Kunsill 2001/777/KE tas-6 ta’ Novembru 2001. [3] Id-Deċiżjoni tal-Kunsill 2005/48/KE tat-22 ta’ Diċembru 2004. Sal-lum, ir-Russja u l-Ukrajna biss ġew ikkonfermati mill-Kummissjoni bħala li ssodisfaw il-kondizjonalità xierqa biex il-BEI jibda l-operazzjonijiet taħt dan il-mandat. [4] Il-kanċellazzjoni tas-self kollu tal-BEI lis-settur pubbliku li ma ġiex żburżjat mill-Gvern Alġerin se jillibera EUR 407 miljun għal operazzjonijiet ġodda. [5] Ir-rata tal-kambju EUR/$ adottata hija r-rata tal-kambju medja ta’ l-2005 ippubblikata mill-BĊE. Il-figuri jirreferu għas-Snin Fiskali ta’ l-2005 rispettivi ta’ l-IFIs differenti, li f’uħud mill-każijiet jibdew mill-1/7 u jagħlqu fit-30/6. [6] Il-figuri tal-Bank Dinji jinkludu s-self ta’ l-IBRD (il-Bank Internazzjonali għar-Rikostruzzjoni u l-Iżvilupp) u finanzjament konċessjonali ta’ l-IDA (l-Assoċjazzjoni Internazzjonali għall-Iżvilupp). [7] Il-figuri tal-Bank Dinji u ta’ l-ADB jirreferu għall-Asja (mingħajr l-Asja Ċentrali u l-Lvant Nofsani) u għall-Paċifiku. [8] Dan jinkludi s-self ta’ EUR 0.5 bn barra l-mandat Komunitarju għall-ajruport ta’ Beijing. [9] Esklużi l-EUR 130 m linji ta’ kreditu direttament lill-istituzzjonijiet bilaterali/reġjonali (l-EDFIs Ewropej u l-istituzzjonijiet għall-iżvilupp ta’ l-Afrika t’Isfel). [10] Ir-rapport ta’ l-EFC lill-Kunsill ta’ l-ECOFIN ta’ Marzu 2006. [11] F’dan ir-rigward ta’ min isemmi l-‘Prinċipji Ewrpej ta’ l-Ambjent’ li ġew imnedija reċentement, inizjattiva konġunta bejn il-BEI, l-EBRD, il-Bank ta’ l-Iżvilupp tal-Kunsill ta’ l-Ewropa, in- Nordic Environment Finance Corporation u l-Bank ta’ l-Investiment Nordiku, li għandhom l-għan li jarmonizzaw il-prinċipji, il-prattiki u l-istandards ambjentali assoċjati mal-finanzjament tal-proġetti. Rigward l-akkwist, l-EIB qed ifittex li jiżgura li l-prinċipji fundamentali ta’ l-UE rigward l-akkwist pubbliku, bħall-prinċipji tat-trattament indaqs, tan-nuqqas ta’ diskriminazzjoni u tat-trasparenza, jiġu rispettati. [12] Il-figuri ġew imnaqqsa ( deflated ) fuq il-bażi ta’ l-indiċi ta’ l-Ispejjeż tal-Kostruzzjoni Internazzjonali ta’ l-ENR.